
 PROIECT de DECIZIE nr 5/2
din 07.08.2026 

„Cu privire la amalgamarea voluntară 
a unităților administrativ-teritoriale
Sărata Veche și Scumpia”

În temeiul art. 14 alin. (2) lit. k1) din Legea nr. 436/2006 privind administrația publică locală și în conformitate cu prevederile art. 5, 6, (după caz 61) 8, 10 și 11 a Legii nr. 225/2023 privind amalgamarea voluntară a unităților administrativ-teritoriale și a pct. 25, 39, 40 și 43 din Metodologia de amalgamare voluntară a unităților administrativ-teritoriale aprobată prin Hotărârea Guvernului nr. 925/2023, având în vedere că:
 • unitățile administrativ-teritoriale Sărata Veche și Scumpia formează un teritoriu continuu; 
• populația totală a viitoarei unități administrativ-teritoriale amalgamate constituie 5255 locuitori, conform BNS; 
• prin deciziile consiliilor comunale Sărata Veche 4/6 din 16.07.2026 și Scumpia nr. 9/3 din 19.07.2026 a fost inițiat procesul de amalgamare voluntară; 
• în toate localitățile participante au fost desfășurate consultări publice și consultări cu cetățenii; 
• Grupul de Lucru Comun a elaborat și aprobat Viziunea privind dezvoltarea viitoarei unități administrativ-teritoriale amalgamate; 
• sunt respectate condițiile și criteriile prevăzute de art. 5 și 6 din Legea nr. 225/2023 privind amalgamarea voluntară a unităților administrativ-teritoriale: Sărata Veche și Scumpia.
Consiliul Comunal Sărata Veche

DECIDE: 
1. Se aprobă: amalgamarea voluntară a unităților administrativ-teritoriale comuna Sărata Veche–comuna Scumpia;
2.  Se aprobă denumirea noii unități administrativ-teritoriale amalgamate: „comuna Sărata-Scumpia”.
3.  Se aprobă satul Sărata Veche în calitate de centru administrativ al unității administrativ-teritoriale amalgamate „Comuna Sărata- Scumpia”.
4. Se pune în sarcina dnei Galiț Maria, primară Sărata Veche:
4.1. Recepționarea deciziilor de amalgamare voluntară aprobate de consiliul local al comunei Scumpia; 
4.2 Transmiterea dosarului consolidat privind amalgamarea voluntară a unităților administrativ-teritoriale comuna Sărata Veche și comuna Scumpia către Cancelaria de Stat a Republicii Moldova.
5. Prezenta decizie intră în vigoare la data includerii în Registrul de stat al actelor locale și poate fi contestată în decurs de 30 de zile de la data comunicării la Judecătoria Bălți cu sediul central pe adresa mun. Bălți, str. Hotin 43.


Preşedintele şedinţei                                                                     	            
                                            
Secretarul Consiliului                                                              Caras Ghenadie

